नई दिल्ली: 2 जी स्पेक्ट्रम घोटाला मामले से गुरुवार को बरी की गईं द्रमुक नेता और राज्यसभा सदस्य कनीमोई ने एनडीटीवी से खास बातचीत में कहा है कि वह साल 2019 का लोकसभा चुनाव लड़ना चाहती हैं. कनीमोई ने कहा कि वह हमेशा से ही चुनाव लड़ना और लोगों की सेवा करना चाहती हैं. जब पूछा गया कि क्या वह लोकसभा चुनाव लड़ना चाहती हैं? इस पर द्रमुक नेता ने कहा, ‘‘ मैं पार्टी से पूछुंगी कि क्या मैं चुनाव लड़ सकती हूं. फैसला तो पार्टी को ही करना है. ’’ कनीमोई द्रमुक के वरिष्ठ नेता एम करुणानिधि की बेटी हैं.